|  |
| --- |
| **PATVIRTINTA**VšĮ Vilniaus statybininkų rengimo centro L.e. direktoriaus pareigas 2020 m. spalio 26 d. įsakymu Nr. V1-73 |

**VIEŠOSIOS ĮSTAIGOS VILNIAUS STATYBININKŲ RENGIMO CENTRO**

**NEREIKALINGO ARBA NETINKAMO (NEGALIMO) NAUDOTI TURTO PARDAVIMO VIEŠUOSE PREKIŲ AUKCIONUOSE TVARKOS TAISYKLĖS**

1. **BENDROsios nuostatos**

1. Nereikalingo arba netinkamo (negalimo) naudoti turto pardavimo viešuose prekių aukcionuose tvarkos taisyklės (toliau – Taisyklės) nustato Viešosios įstaigos Vilniaus statybininkų rengimo centro (toliau – VSRC) turto, pripažinto nebereikalingu arba netinkamu (negalimu) naudoti, pardavimo aukciono būdu tvarką, reikalavimus aukciono dalyviams, skelbimo apie aukcioną, pasirengimo aukcionui bei aukciono vykdymo, atsiskaitymo už parduotą turtą tvarką. Taisyklės parengtos vadovaujantis Lietuvos Respublikos Vyriausybės 2001 m. gegužės 9 d. nutarimu Nr. 531 „Dėl nereikalingo arba netinkamo (negalimo) naudoti valstybės ir savivaldybių turto pardavimo viešuose prekių aukcionuose tvarkos aprašo patvirtinimo“ (toliau – tvarkos aprašas).

2. Taisyklės skelbiamos VSRC interneto svetainėje: [www.vsrc.lt](http://www.vsrc.lt).

3. Taisyklėse vartojamos sąvokos atitinka tvarkos apraše vartojamas sąvokas.

4. VSRC vykdomas tik tiesioginis aukcionas tvarkos apraše ir šiose Taisyklėse nustatyta tvarka. Tiesioginis aukcionas – aukcionas, vykdomas skelbime apie aukcioną nurodytoje vietoje ir nurodytu laiku, aukciono vedėjui ir aukciono dalyviams bendraujant tiesiogiai.

5. Aukciono dalyviai gali būti juridiniai ir fiziniai asmenys. Jie aukcione gali veikti savarankiškai arba įstatymų nustatyta tvarka įgalioti kitų asmenų.

Aukciono dalyviai skirstomi į:

Aukciono žiūrovas – asmuo, turintis teisę stebėti aukcioną, bet neturintis aukciono pirkėjo teisių;

Aukciono pirkėjas – asmuo, dalyvaujantis aukcione su tikslu įsigyti aukcione parduodamą turtą, turintis teisę už aukcione parduodamą turtą siūlyti savo kainą.

Aukciono laimėtojas – asmuo, aukcione pasiūlęs paskutiniąją paskelbtą kainą už parduodamą aukcione turtą, kaip tai nurodyta Taisyklių 25 punkte.

6. Jeigu turtas nebuvo parduotas aukcione, jis gali būti naudojamas kitu Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatytu būdu, nurašomas arba parduodamas pakartotiniame aukcione, sumažinus pradinę pardavimo kainą ne daugiau kaip 30 procentų ankstesniame aukcione nustatytos pradinės pardavimo kainos, o pradedant ketvirtuoju aukcionu – ne daugiau kaip 50 procentų ankstesniame aukcione nustatytos pradinės pardavimo kainos. Pakartotinių aukcionų skaičius neribojamas.

7. Aukcione gali būti neparduodamas turtas, kurio rinkos vertė yra mažesnė už aukciono organizavimo išlaidas.

1. **Viešojo AUKCIONO RENGĖJAS**

8. Aukcioną organizuoja ir vykdo aukciono rengėjas - VšĮ Vilniaus statybininkų rengimo centras. Aukcionui organizuoti ir vykdyti VSRC gali pasitelkti nepriklausomą trečiąjį asmenį, kurio paslaugos perkamos LR Viešųjų pirkimų įstatymo ir kitų įstatymų nustatyta tvarka.

9. Aukcionui parengti VSRC direktoriaus įsakymu sudaroma komisija, kurios darbo organizavimą, funkcijas apibrėžia Komisijos darbo reglamentas. Komisija susideda iš ne mažiau kaip 3 (trijų) komisijos narių, kurių vienas yra aukciono vedėjas, sekretorius ir finansininkas. Komisijai vadovauja aukciono vedėjas.

1. **VIEŠOJO AUKCIONO SKELBIMAS**

10. Apie rengiamą aukcioną komisija turi ne vėliau kaip prieš 15 (penkiolika) kalendorinių dienų paskelbti viename iš nacionalinių Lietuvos Respublikos dienraščių ir VSRC interneto svetainėje www.vsrc.lt, skiltyje „Aukcionai“.

11. Skelbime apie aukcioną turi būti nurodyta:

11.1. informacija apie pardavėją;

11.2. aukciono rengėjas, jeigu aukcioną rengia ne VSRC;

11.3. informacija apie parduodamą turtą:

11.3.1. pavadinimas;

11.3.2. pagaminimo metai;

11.3.3. techniniai duomenys;

11.3.4. ar parduodamas turtas yra sertifikuotas, jeigu pagal teisės aktų reikalavimus atitikties sertifikatas privalomas;

11.3.5. ar parduodamas turtas yra registruotas kuriame nors iš valstybės registrų, jeigu pagal teisės aktų reikalavimus registruoti privaloma;

11.3.6. pradinė pardavimo kaina;

11.3.7. minimalus kainos didinimo intervalas;

11.3.8. trečiųjų asmenų teisės į parduodamą turtą;

11.4. aukciono dalyvių registravimo, asmens duomenų patvirtinimo tvarka, vieta, data ir laikas;

11.5. aukciono vykdymo būdas, vieta ir laikas (tiesioginio aukciono pradžios data, laikas (valanda, minutė));

11.6. aukciono rengėjo paskirto atsakingo asmens vardas, pavardė, pareigos, adresas, telefono numeris, elektroninis paštas, jeigu jis jį turi;

11.7. parduodamo turto apžiūros vieta, data ir laikas (apžiūros laikas turi būti ne trumpesnis kaip 3 (trys) darbo dienos);

11.8. atsiskaitymo už aukcione parduotą turtą tvarka ir terminai;

11.9. informacija apie bendros ūkinės paskirties atskirų parduodamo turto vienetų, sudarančių neparduotą turtinį kompleksą, pardavimą tame pačiame tiesioginiame aukcione, jeigu taip nusprendė VSRC direktoriaus įsakymu sudaryta komisija.

**IV. PARENGIAMIEJI DARBAI**

12. Aukciono rengėjas turi užtikrinti parduodamo turto ir pinigų, gautų už parduotą turtą, apsaugą nuo neteisėtų trečiųjų asmenų veiksmų.

13. Parduodamo turto pradinę pardavimo kainą nustato VSRC direktoriaus įsakymu paskirta ir Taisyklių 9 punkte nurodyta komisija. Parduodamo turto pradinė pardavimo vertė nustatoma atsižvelgiant į buhalterinės apskaitos dokumentuose nurodytą jo įsigijimo savikainą ir rinkos vertę. Pradinė parduodamo turto kaina negali būti mažesnė už turto likutinę vertę. Parduodamas turtas, kurio įsigijimo vertė yra didesnė negu 14481,00 Eur. (keturiolika tūkstančių keturi šimtai aštuoniasdešimt vienas euras) ar dėl kurio pradinės pardavimo kainos nesutaria VSRC sudarytos komisijos nariai arba siūlo turto pradinę pardavimo kainą, mažesnę už šio turto likutinę vertę, vertinamas Lietuvos Respublikos turto ir verslo vertinimo pagrindų įstatymo nustatyta tvarka.

14. Aukciono rengėjai parduodamo turto apžiūrai turi parengti parduodamo turto informacines korteles. Jose nurodomi parduodamo turto:

14.1. techniniai duomenys;

14.2. atitiktis standartams ar techninės sąlygos;

14.3. sertifikatas, jeigu jis privalomas;

14.4. registravimas valstybės registruose, jeigu toks registravimas privalomas;

14.5. pradinė pardavimo kaina;

14.6. trečiųjų asmenų teisės į turtą.

15. Kai aukcione parduodami keli tokie patys turto vienetai, jiems gali būti naudojama ta pati informacinė kortelė. Informacinės kortelės įteikiamos pageidaujantiems to turto apžiūros dalyviams.

**V. VIEŠOJO AUKCIONO VYKDYMAS**

16. Dalyvauti aukcione turi teisę tik su taisyklėmis susipažinęs, aukciono dalyvio garantinį įnašą (jei reikalaujama) pavedimu sumokėjęs į nurodytą VSRC sąskaitą, užsiregistravęs aukciono dalyvių registracijos lape (Taisyklių priedas Nr.3) ir gavęs dalyvio bilietą su įrašytu dalyvio numeriu (Taisyklių priedas Nr.1) dalyvis. Aukciono dalyvio garantinio įnašo dydį kiekvienu atveju nustato aukciono komisija. Aukciono komisija gali priimti sprendimą nereikalauti iš dalyvių garantinio įnašo. Garantinis įnašas (jei reikalaujama) turi būti sumokėtas ne vėliau kaip iki paskelbto aukciono pradžios. Parduodamo turto aukciono laimėtoju pripažinto aukciono dalyvio sumokėtas garantinis įnašas (jei reikalaujama) užskaitomas kaip dalinė įmoka už perkamą turtą. Pavėluotai sumokėtas arba aukciono metu turto neįsigijusio aukciono dalyvio sumokėtas garantinis įnašas grąžinamas į šio aukciono dalyvio nurodytą sąskaitą ne vėliau kaip per 5 (penkias) darbo dienas po aukciono dienos. Garantinis įnašas negrąžinamas, jeigu aukciono laimėtojas atsisako įvykdyti atsiskaitymo už aukcione nupirktą turtą sąlygas.

17. Aukcionas yra vykdomas, jeigu jame įsiregistravo ne mažiau kaip 2 (du) aukciono dalyviai.

18. Aukcioną vykdo ir jo operacijas įformina Taisyklių 9 punkte nurodyta komisija.

19. Aukciono rengėjas aukciono dalyvių asmens duomenis tretiesiems asmenims atskleisti gali tik asmens duomenų apsaugą reguliuojančių teisės aktų nustatyta tvarka.

20. Aukciono metu aukciono sekretorius pildo aukciono vedėjo registrą (jo forma pateikiama Taisyklių priede Nr. 4).

21. Prasidėjus aukcionui, aukciono vedėjas skelbia parduodamo turto pavadinimą, apibūdina jį, skelbia pradinę kainą ir minimalų jos didinimo intervalą. Minimalus kainos didinimo intervalas turi būti ne mažesnis kaip 1 (vienas) procentas pradinės pardavimo kainos.

22. Pirmoji aukciono dalyvių siūloma kaina turi būti ne mažesnė už pradinę pardavimo kainą. Kiekvieno kito aukciono dalyvio siūloma kaina turi būti ne mažesnė už prieš tai pasiūlytą kainą, padidintą ne mažiau kaip minimaliu kainos didinimo intervalu*,* kuris yra nurodytas Taisyklių 21 punkte.

23. Aukciono dalyvis, ketinantis įsigyti parduodamą turto vienetą, turi pakelti aukciono dalyvio bilietą su įrašytu dalyvio numeriu, nukreipti jį į vedėjo pusę, ir skelbti siūlomą kainą, atitinkančią taisyklių 21 punkto reikalavimus.

24. Vedėjas pakartoja kiekvieną pasiūlytą kainą ir ją pasiūliusio aukciono dalyvio numerį.

25. Jeigu nė vienas aukciono dalyvis nesiūlo didesnės kainos, vedėjas kas 5 (penkias) sekundes dar tris kartus pakartoja paskutiniąją paskelbtą kainą ir aukciono dalyvio numerį, tardamas pakartojimų skaičių. Nuskambėjus trečiajam skaičiui, aukciono vedėjas plaktuko dūžiu patvirtina ir paskelbia, kad šis turto vienetas parduotas už paskutiniąją paskelbtą kainą.

26. Turto vieneto pardavimo kainą ir ją pasiūliusio dalyvio numerį aukciono sekretorius įrašo aukciono vedėjo registre.

27. Aukciono laimėtojas privalo parodyti komisijai savo bilietą, įgaliojimą, jeigu jis veikia įgaliotas kito asmens, ir aukciono sąlygose nurodytu laiku ir sutartu būdu sumokėti jo pasiūlytą turto kainą.

28. Aukciono laimėtojas, atsisakęs užsiregistruoti aukciono vedėjo registre, netenka teisės toliau dalyvauti šiame aukcione, nors turi įsigijęs aukciono dalyvio bilietą. Tokiu atveju turto vienetas turi būti parduodamas tame pačiame aukcione iš naujo sekančiam, aukštesnę kainą pasiūliusiam aukciono dalyviui. Neatsiradus daugiau norinčiųjų įsigyti parduodamą turtą, tas pats turto vienetas gali būti parduodamas iš naujo, kitame aukcione.

29. Pasibaigus vieno turto vieneto pardavimui, ta pačia tvarka parduodamas kitas turto vienetas.

30. Aukciono vedėjui suteikiama teisė parduodant komplektuoti kelis turto vienetus į vieną pardavimo objektą, jeigu tai iš anksto yra paskelbta aukciono pranešime. Neįvykus sukomplektuoto pardavimo objekto aukcionui, kiekvienas turto vienetas parduodamas atskirai tame pačiame aukcione. Sukomplektuoto objekto pradinė pardavimo kaina prilyginama jį sudarančių turto vienetų pradinių pardavimo kainų sumai.

31. Laikoma, kad turto objektas neparduotas aukcione, jeigu aukcionas neįvyksta, nes jame įsiregistravo mažiau kaip 2 aukciono dalyviai, arba jeigu įvykus aukcionui nė vienas aukciono dalyvis nepasiūlo kainos, lygios ar didesnės už pradinę turto objekto pardavimo kainą.

32. Jeigu yra galimybė, sudaromos sąlygos žiūrovo teisėmis stebėti tiesioginį aukcioną to pageidaujantiems asmenims tiesioginio aukciono vykdymo vietoje.

**VI. ATSISKAITYMAS UŽ VIEŠOJAME AUKCIONE PARDUOTĄ TURTĄ IR VIEŠOJO AUKCIONO RENGIMĄ**

33. Aukciono laimėtojas už aukcione parduotą turtą atsiskaito skelbime apie aukcioną nurodyta tvarka ir laiku, bet ne vėliau kaip per 5 (penkias) darbo dienas, įskaitant aukciono vykdymo dieną.

34. Jeigu aukciono laimėtojas neatsiskaito už aukcione parduotą turtą iš karto po aukciono, aukciono rengėjas jam išrašo laisvos formos pažymą, kuriame nurodomas įstaigos pavadinimas, kodas, buveinės adresas, atsiskaitomosios sąskaitos numeris, į kurią aukciono laimėtojas taisyklių 33 punkte nurodytu terminu turi pervesti pinigus už nupirktą turtą, aukciono vieta ir laikas, parduoto turto pavadinimas, kiekis, aukciono laimėtojo pasiūlyta kaina.

35. Jeigu per nustatytą terminą aukciono laimėtojas neatsiskaito už nupirktą turtą, šį turtą galima parduoti naujame aukcione, o aukciono vedėjas turi teisę įgyvendinti visas pardavėjo teises. Tokiu atveju aukciono vedėjas turi teisę šį turtą parduoti naujame aukcione, apie tai per protingą terminą pranešęs pirkėjui. Šiuo atveju nesąžiningas pirkėjas neturi teisės dalyvauti naujame aukcione. Nesąžiningas pirkėjas tokiais atvejais privalo atlyginti aukciono rengėjui naujo aukciono organizavimo ir surengimo išlaidas, taip pat sumokėti kainų skirtumą, jeigu naujame aukcione daiktas buvo parduotas už mažesnę kainą, negu ta, kurios nesumokėjo nesąžiningas pirkėjas.

36. Jeigu aukciono laimėtojas atsiskaito už aukcione pirktą turtą per taisyklių 33 punkte nurodytą laiką, jam per 5 (penkias) darbo dienas jo nupirktas turtas, su turto naudojimu susijusi turima dokumentacija perduodama pagal viešame prekių aukcione parduoto turto perdavimo aktą (jo forma pateikiama priede Nr. 5). Jį pasirašo turto valdytojas ir aukciono laimėtojas.

37. Viešame aukcione parduoto turto perdavimo aktas yra nuosavybės teisę į jį patvirtinantis dokumentas.

38. Aukciono dalyviai raštu gali teikti skundus dėl aukciono organizavimo, vykdymo bei jo rezultatų ne vėliau kaip per 3 (tris) darbo dienas po to, kai sužinojo ar turėjo sužinoti apie esantį ar tariamą jų teisių pažeidimą. Skundą nagrinėja turto valdytojas ar jo įgaliotas asmuo. Skundas turi būti išnagrinėtas ne vėliau kaip per 5 darbo dienas nuo jo gavimo, skundo nagrinėjimo terminas gali būti pratęsiamas ne daugiau kaip 10 (dešimt) darbo dienų apie tai pranešant skundą pateikusiam pareiškėjui. Skundo nagrinėjimo metu aukciono vykdymo procedūros stabdomos. Jei skundą patenkinus keičiasi aukciono laimėtojas, pastarajam grąžinami už aukcione įsigytą turtą sumokėti pinigai.

39. Nupirktą turtą aukciono laimėtojas privalo atsiimti per 5 (penkias) darbo dienas nuo viešame aukcione parduoto turto perdavimo akto pasirašymo dienos. Praleidus šį terminą turtas perduodamas saugoti į specialias saugojimo aikšteles/saugyklas. Aukciono laimėtojas privalo atlyginti su turto perdavimu ir saugojimu susijusias išlaidas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | VšĮ Vilniaus statybininkų rengimo centro nereikalingo arba netinkamo (negalimo) naudoti turto pardavimo viešuose prekių aukcionuose tvarkos taisyklių priedas Nr. 1 |

**VšĮ Vilniaus statybininkų rengimo centro turto,**

**parduodamo viešajame aukcione,**

**DALYVIO BILIETAS**

 Nr. .......................................

Aukciono data:...............................................................

\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | VšĮ Vilniaus statybininkų rengimo centro nereikalingo arba netinkamo (negalimo) naudoti turto pardavimo viešuose prekių aukcionuose tvarkos taisyklių priedas Nr. 2 |

**VšĮ Vilniaus statybininkų rengimo centras**

Laisvės pr.53, Vilnius, kodas 111963657

**INFORMACINĖ PREKĖS KORTELĖ Nr.\_\_\_\_\_\_\_**

1. Techniniai duomenys: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Atitiktis standartams ar techninės sąlygos: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Sertifikatas (jeigu jis privalomas): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Registravimas valstybės registruose (jeigu toks registravimas privalomas): \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Pradinė pardavimo kaina (skaičiais ir žodžiu): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Trečiųjų asmenų teisės į turtą: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_

 VšĮ Vilniaus statybininkų rengimo centro

 nereikalingo arba netinkamo (negalimo) naudoti

 turto pardavimo viešuose prekių aukcionuose

 tvarkos taisyklių

 priedas Nr. 3

**AUKCIONO DALYVIŲ REGISTRACIJOS LAPAS**

 **\_\_\_\_\_\_\_\_\_\_\_\_\_\_\_\_**

(data)

|  |  |  |  |  |  |
| --- | --- | --- | --- | --- | --- |
| **Eil. Nr. (dalyvio bilieto Nr.)** | **Fizinio asmens vardas, pavardė / juridinio asmens pavadinimas** | **Įgaliojimo duomenys (jei aukcione dalyvauja pirkėjo įgaliotas asmuo)** | **Juridinio asmens kodas (fiziniam asmeniui netaikoma)** | **Norimo įsigyti turto objekto pavadinimas** | **Pateikti duomenys teisingi, su VšĮ Vilniaus statybininkų rengimo centro turto pardavimo viešuose prekių aukcionuose taisyklių ir jų priedų reikalavimais susipažinau ir sutinku,** **parašas** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

 Aukciono vedėjas \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardo raidė, pavardė)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| VšĮ Vilniaus statybininkų rengimo centro nereikalingo arba netinkamo (negalimo) naudoti turto pardavimo viešuose prekių aukcionuose tvarkos taisyklių priedas Nr. 4 |

**VŠĮ VILNIAUS STATYBININKŲ RENGIMO CENTRAS**

**VIEŠO PREKIŲ TIESIOGINIO AUKCIONO VEDĖJO REGISTRAS NR.** \_\_\_\_\_

|  |
| --- |
| Aukciono vieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |
| Aukciono data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |  |  |  |
| --- | --- | --- | --- | --- |
| Parduodamas turto objektas | Bilieto Nr. | Pradinė pardavimo kaina, eurais | Aukciono laimėtojo pasiūlyta kaina, eurais | Aukciono laimėtojas |
| Fizinio asmens vardas, pavardė / juridinio asmens pavadinimas | Juridinio asmens kodas (fiziniam asmeniui netaikoma) | Adresas (buveinė) | Parašas |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

|  |  |  |
| --- | --- | --- |
| Aukciono vedėjas | **\_\_\_\_\_\_\_\_\_\_\_\_\_\_** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  (parašas) | (vardo raidė, pavardė) |

\_\_\_\_\_\_\_\_\_\_\_\_\_\_\_\_

|  |
| --- |
| VšĮ Vilniaus statybininkų rengimo centro nereikalingo arba netinkamo (negalimo) naudoti turto pardavimo viešuose prekių aukcionuose tvarkos taisyklių priedas Nr. 5 |

**VIEŠAME PREKIŲ AUKCIONE PARDUOTO TURTO OBJEKTO PERDAVIMO**

**AKTAS**

20...... m. ............ d. Nr.

(sudarymo vieta)

1.

(turto valdytojo pavadinimas, kodas, buveinės adresas)

...

perduoda, o ,

(laimėtojo arba jo įgalioto asmens vardas, pavardė, asmens kodas)

veikiantis

(juridinio asmens pavadinimas, įmonės kodas)

vardu, pagal 20 m. .... d. įgaliojimą Nr. ..... priima nuosavybėn

20 ... m. ... d. vykusiame viešame turto aukcione įsigytą

...

(perduodamo turto objektas, markė, rodikliai, identifikavimo ir kiti duomenys, reikalingi šiam turtui

...

registruoti Lietuvos Respublikos įstatymų nustatyta tvarka)

už Lt.

(kaina, už kurią parduotas turtas, žodžiais)

2. Informacija apie parduotą turto objektą:

2.1. ;

(trečiųjų asmenų teisės)

2.2. ;

(atitinkamų valstybės institucijų nustatytos naudojimosi taisyklės (reglamentai)

2.3. ;

(reikalavimai registruoti valstybės registruose)

2.4. .

(dokumentai, reikalaujantys sertifikuoti)

3. Šis aktas yra nuosavybės teisę į įsigytą turto objektą patvirtinantis dokumentas.

PRIDEDAMA:

1. Techninis pasas.

2. Dokumentai, patvirtinantys trečiųjų asmenų teises į parduotą turto objektą.

3. Turto objekto naudojimo taisyklės (reglamentai).

4. Dokumentai, patvirtinantys turto registravimą valstybės registruose.

5. Atitikties sertifikatas.

6. Kiti turto valdytojo pateikti dokumentai.

|  |  |  |
| --- | --- | --- |
| Turto valdytojas | \_\_\_\_\_\_\_\_\_\_\_(parašas) | \_\_\_\_\_\_\_\_\_\_\_\_\_\_\_\_\_(vardo raidė, pavardė) |

|  |  |  |
| --- | --- | --- |
| Aukciono laimėtojas | \_\_\_\_\_\_\_\_\_\_\_(parašas) | \_\_\_\_\_\_\_\_\_\_\_\_\_\_\_\_\_(vardo raidė, pavardė) |

\_\_\_\_\_\_\_\_\_\_\_\_\_\_\_\_\_